b'\n_START_ARTICLE_\nNieuport Nighthawk\n_START_SECTION_\nKonstruksjon og utvikling\n_START_PARAGRAPH_\nNieuport & General Aircraft Co. Ltd. ble stiftet 16. november 1916 for \xc3\xa5 bygge det franske Nieuport fly p\xc3\xa5 lisens. I l\xc3\xb8pet av 1917 ble Henry Folland ansatt som sjefkonstrukt\xc3\xb8r, og selskapet begynte \xc3\xa5 bygge egne typer, det f\xc3\xb8rste var et Nieuport&mbsp;B.N.1 jagerfly (betegnelsen B.N. viser til British Nieuport). Det fl\xc3\xb8y f\xc3\xb8rste gang tidlig i 1918._NEWLINE_For \xc3\xa5 bygge et jagerfly til erstatning for Sopwith Snipe= som RAF brukte satte Air Ministry opp spesifikasjoner for et en-seters jagerfly utstyrt med en ABC Dragonfly motor. Dette var en stjernemotor under utvikling som var ment \xc3\xa5 yte  340\xc2\xa0hk mens den veide bare 272\xc2\xa0kg og p\xc3\xa5 grunnlag av dette ble den bestilt for produksjon i et st\xc3\xb8rre antall. Flyet var ogs\xc3\xa5 forutsatt \xc3\xa5 kunne operere fra hangarskip, men dette var av sekund\xc3\xa6r betydning._NEWLINE_For \xc3\xa5 m\xc3\xb8te disse krav konstruerte Folland sin Nighthawk, en dobbeltdekker med to sittebr\xc3\xb8nner. En f\xc3\xb8rste ordre ble gitt for 150 Nighthawk i august 1918, lenge f\xc3\xb8r prototypen eller flyklare motorer var tilgjengelige, mens den f\xc3\xb8rste prototype fl\xc3\xb8y i april eller mai 1919. N\xc3\xa5 var det kart at Dragonfly-motoren hadde alvorlige problemer, var utsatt for ekstrem overoppheting, h\xc3\xb8yt brennstoff-forbruk og alvorlig vibrasjon9 i sr4tr. _NEWLINE_Hvis motoren virket som den skulle, viste Nighthawk fremragende ytelse, men i september 1919 ble det tilslutt bestemt at Dragonfly ikke kunne reddes og  motorprogrammet ble kansellert, selv om det p\xc3\xa5,denne tid var byget og levert 1\xc2\xa0147 motorer._NEWLINE_Sytti Nighthawks ble ferdigstilt av Nieuport og Gloucestershire Aircraft Company, Men ytterligere 54 flyskrog uten motor var bygget . Et mindre antall Nighthawks med Dragonfly motorer ble levert til Royal Aeronautical Establishment (R.A.E.) p\xc3\xa5 Farnborough, men de ble ikke tatt i bruk.\n_START_SECTION_\nOperativ historie\n_START_PARAGRAPH_\nNieuport bygde et sportsfly, L.C.1 (Land Commercial) Nighthawk  som ble sivilt registerert som K-151 og presentert 21. juni  1919 p\xc3\xa5 f\xc3\xb8rste etterkrigs _NEWLINE_Aerial Derby p\xc3\xa5 Hendon. Ytterligere en Nighthawk prototype (H8553) ble utstyrt med en pongtong og ble testet for maritimt bruk ved Isle of Grain i 1920. I et forgjeves fors\xc3\xb8k p\xc3\xa5 \xc3\xa5 sortere ut problemene med Dragonfly-motoren ble fire Nighthawks holdt tilbake av R.A.E. for eksperimenter i 1920\xe2\x80\x9321. Videre ble to K-151 konvertert til en to-seter med en ny cockpit montert foran pilotens og de ble sendt til India og Malaya i 1920 p\xc3\xa5 en salgspromotion-tur. Etter \xc3\xa5 ha gjennomf\xc3\xb8rt en \xc2\xabavisflyvning\xc2\xbb fra Bombay til Poona i februar 1920 og levert aviser ble demonstrasjonsflyet solgt til India i september 1920._NEWLINE_En ny sivil Nighthawk, (registrert G-EAJY) ble igjen modifisert til to-seter og vingespennet redusert med to fot. Det ble det fl\xc3\xb8yet til det \xc3\xa5rlige Aerial Derby i 1920 hvor det fikk en fjerdeplass med en gjennomsnittsfart p\xc3\xa5 132,67\xc2\xa0mph (213,51\xc2\xa0km/t). Etter at det deltok p\xc3\xa5 nytt i 1921 ble flyet solgt til en privat eier. En mye mer modifisert Nighthawk kom i 1920 og fikk navnet Goshawk . Det var  mer str\xc3\xb8mlinjeformet med avrundede vingetipper og en mer innelukket motor. Under testing oppn\xc3\xa5dde Goshawk en gjennomsnittsfart p\xc3\xa5 166,5\xc2\xa0mph (268,0\xc2\xa0km/t), en britsk rekord den gang. Den 12. juli 1921 ble Goshawk \xc3\xb8delagt da Harry Hawker havarerte under \xc3\xb8velse for Aerial Derby i 1921.\n_START_SECTION_\nGloster varianter\n_START_PARAGRAPH_\nNieuport & General stengte fabrikken i august 1920 og rettighetene til \xc3\xa5 bygge Nighthawk ble kj\xc3\xb8pt av Gloster Aircraft Company, som ogs\xc3\xa5 ansatte  Folland som sjefkonstrukt\xc3\xb8r. Gloster fortsatte \xc3\xa5 bygge flere varianter av Nighthawk, brukte komponenter av Nighthawk som selskapet hadde kj\xc3\xb8pt fra Nieuport & General. Den nye flytypen fikk navnet Gloster Mars.'